CELEX: 32021R0665
Language: et
Date: 2021-04-22 00:00:00
Title: Komisjoni rakendusmäärus (EL) 2021/665, 22. aprill 2021, millega muudetakse rakendusmäärust (EL) 2017/373 kontrollitavas õhuruumis kindlaks määratud U-space’i õhuruumis lennuliikluse korraldamise teenuseid/aeronavigatsiooniteenuseid osutavate ja muid lennuliikluse korraldamise võrgustiku funktsioone täitvate teenuseosutajate suhtes kohaldatavate nõuete osas (EMPs kohaldatav tekst)

23.4.2021   
               
               
                  ET
               
               
                  Euroopa Liidu Teataja
               
               
                  L 139/184
               
            
         KOMISJONI RAKENDUSMÄÄRUS (EL) 2021/665,
         22. aprill 2021,
         millega muudetakse rakendusmäärust (EL) 2017/373 kontrollitavas õhuruumis kindlaks määratud U-space’i õhuruumis lennuliikluse korraldamise teenuseid/aeronavigatsiooniteenuseid osutavate ja muid lennuliikluse korraldamise võrgustiku funktsioone täitvate teenuseosutajate suhtes kohaldatavate nõuete osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 216/2008 ja (EÜ) nr 552/2004 ning nõukogu määrus (EMÜ) nr 3922/91, (1) eriti selle artiklit 43,
         ning arvestades järgmist:
         
                     (1)
                  
                  
                     Komisjoni rakendusmäärusega (EL) 2017/373 (2) on kehtestatud ühisnõuded lennuliikluse korraldamise teenuste ja aeronavigatsiooniteenuste (edaspidi „ATM/ANS-teenused“) osutamise ning muude üldise lennuliikluse korraldamise võrgustiku funktsioonide suhtes ja kõigi nende järelevalve suhtes.
                  
               
                     (2)
                  
                  
                     Seoses komisjoni rakendusmääruse (EL) 2021/664 (3) vastuvõtmisega võiks kontrollitavas õhuruumis kindlaks määrata U-space’i õhuruum, kus samaaegselt käitatakse mehitatud ja mehitamata õhusõidukeid. Sellise käitamise ohutuse tagamiseks tuleks muuta rakendusmäärust (EL) 2017/373, et lisada lennuliiklusteenuse osutajate suhtes kohaldatavad nõuded, mida on vaja tegevuse koordineerimiseks U-space’i teenuseosutajatega ja vajaduse korral ühtse ühise teabeteenuse osutajatega.
                  
               
                     (3)
                  
                  
                     Kontrollitava õhuruumi osana kindlaks määratud U-space’i õhuruumis peaksid aeronavigatsiooniteenuste osutajad jääma vastutavaks mehitatud õhusõidukite käitajatele aeronavigatsiooniteenuste osutamise eest. Lennuliiklusteenuse osutajad peaksid U-space’i õhuruumi ka nö dünaamiliselt ümber kujundama, et mehitatud ja mehitamata õhusõidukid oleksid üksteisest ohutule eraldatud.
                  
               
                     (4)
                  
                  
                     Asjakohaste lennuliiklusteenindusüksuste, U-space’i teenuseosutajate, UASide käitajate ja vajaduse korral ühtse ühise teabeteenuse osutajate jaoks tuleks kehtestada spetsiaalsed menetlused ja kindlaks määrata sidevahendid, et tagada U-space’i õhuruumi dünaamilise ümberkujundamise koordineeritud kohaldamine kõigi operatiivses lennutegevuses osalevate sidusrühmade poolt.
                  
               
                     (5)
                  
                  
                     Selleks et tagada käesoleva määruse nõuetekohane rakendamine, tuleb enne selle kohaldamist anda liikmesriikidele ja asjaomastele sidusrühmadele piisavalt aega oma menetlused uue õigusraamistikuga vastavusse viia.
                  
               
                     (6)
                  
                  
                     Euroopa Liidu Lennundusohutusamet pakkus oma arvamuses nr 01/2020 (4) välja meetmed kooskõlas määruse (EL) 2018/1139 artikli 75 lõike 2 punktidega b ja c ning artikli 76 lõikega 1.
                  
               
                     (7)
                  
                  
                     Seepärast tuleks rakendusmäärust (EL) 2017/373 vastavalt muuta.
                  
               
                     (8)
                  
                  
                     Käesoleva määrusega ettenähtud meetmed on kooskõlas määruse (EL) 2018/1139 artikli 127 kohaselt asutatud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2017/373 muudatused
            Rakendusmäärust (EL) 2017/373 muudetakse järgmiselt.
            
                        1)
                     
                     
                        I lisasse lisatakse järgmised punktid:
                        
                                    „260)
                                 
                                 
                                    „U-space’i õhuruum“ – UASi geograafiline piirkond, mille on kindlaks määranud liikmesriigid ja kus UASide käitamine on lubatud üksnes U-space’i teenuste toel;
                                 
                              
                                    261)
                                 
                                 
                                    „U-space’i teenus“ – digitaalteenustele ja funktsioonide automatiseerimisele tuginev teenus, mille eesmärk on toetada paljude UASide ohutut, turvalist ja tõhusat juurdepääsu U-space’i õhuruumile;
                                 
                              
                                    262)
                                 
                                 
                                    „ühine teabeteenus“ – teenus, mis seisneb staatiliste ja dünaamiliste andmete levitamises, et võimaldada mehitamata õhusõidukite liikluse korraldamiseks U-space’i teenuste osutamist;
                                 
                              
                                    263)
                                 
                                 
                                    „õhuruumi dünaamiline ümberkujundamine“ – U-space’i õhuruumi ajutine muutmine, et võtta arvesse lühiajalisi muutusi nõudluses mehitatud õhusõidukite liikluse järele, kohandades asjaomase U-space’i õhuruumi geograafilisi piire.“
                                 
                              
                  
                        2)
                     
                     
                        IV lisa A alajao 1. jaole lisatakse punkt ATS.OR.127:
                        „ATS.OR.127 Lennuliiklusteenuste osutajate tegevuse koordineerimine U-space’i õhuruumis
                        
                        Lennuliiklusteenuste osutajad:
                        
                                    a)
                                 
                                 
                                    edastavad U-space’i õhuruumis, mis on osa kontrollitavast õhuruumist, mille jaoks nad on määratud oma teenuseid osutama, mittediskrimineerival viisil sellist mehitatud õhusõidukeid käsitlevat asjakohast liiklusteavet, mida nõutakse komisjoni rakendusmääruses (EL) 2021/664 (*1) osutatud ühiste teabeteenuste raames;
                                 
                              
                                    b)
                                 
                                 
                                    kehtestavad asjaomaste lennuliiklusteenindusüksuste, U-space’i teenusteosutajate ja vajaduse korral ühtse ühise teabeteenuse osutajate vahelise koordineerimise korra ja sidevahendid, mis võimaldavad kõnealuseid andmeid esitada.
                                 
                              
                           (*1)  Komisjoni 22. aprilli 2021. aasta rakendusmäärus (EL) 2021/664 U-space’i õigusraamistiku kohta (EL L 139, 23.4.2021, lk161).“"
                        
                     
                  
                        3)
                     
                     
                        IV lisa B alajao 2. jaole lisatakse punkt ATS.TR.237:
                        „ATS.TR.237 U-space’i õhuruumi dünaamiline ümberkujundamine
                        
                        Lennujuhtimisüksused:
                        
                                    a)
                                 
                                 
                                    kehtestavad ajutised piirangud kindlaks määratud U-space’i õhuruumis asuvale alale, kus UASide käitamine on lubatud, et võtta arvesse lühiajalisi muutusi nõudluses mehitatud lennuliikluse järele, kohandades U-space’i õhuruumi külg- ja vertikaalpiire;
                                 
                              
                                    b)
                                 
                                 
                                    tagavad, et asjaomastele U-space’i teenuseosutajatele ja vajaduse korral ühtse ühise teabeteenuse osutajatele edastatakse õigeaegselt ja tõhusalt teave kindlaks määratud U-space’i õhuruumi aktiveerimise, deaktiveerimise ja seal kohaldatavate ajutiste piirangute kohta.“
                                 
                              
                  
         
            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolevat määrust hakatakse kohaldama alates 26. jaanuarist 2023.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. aprill 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 212, 22.8.2018, lk 1.
         
            (2)  Komisjoni 1. märtsi 2017. aasta rakendusmäärus (EL) 2017/373, millega sätestatakse lennuliikluse korraldamise teenuste ja aeronavigatsiooniteenuste osutajate ning muude lennuliikluse korraldamise võrgustiku funktsioonide suhtes ja kõigi nende järelevalve suhtes kohaldatavad ühisnõuded ning millega tunnistatakse kehtetuks määrus (EÜ) nr 482/2008, rakendusmäärused (EL) nr 1034/2011, (EL) nr 1035/2011 ja (EL) 2016/1377 ning muudetakse määrust (EL) nr 677/2011 (ELT L 62, 8.3.2017, lk 1).
         
            (3)  Komisjoni 22. aprilli 2021. aasta rakendusmäärus (EL) 2021/664 U-space’i õigusraamistiku kohta (vt käesoleva Euroopa Liidu Teataja lk 161).
         
            (4)  https://www.easa.europa.eu/document-library/opinions